b'\n_START_ARTICLE_\nSEP\n_START_SECTION_\nGrundopgaver\n_START_PARAGRAPH_\nHjemmev\xc3\xa6rnets vigtigste opgave var dengang at observere og melde hvis Danmarks skulle blive angrebet af en fremmed milit\xc3\xa6r magt, s\xc3\xa5 SEP-enhedernes opgave var en naturlig forl\xc3\xa6ngelse af hjemmev\xc3\xa6rnets fundament. SEP-patruljerne skulle operere som efterladte patruljer \xe2\x80\x93 deraf begrebet "stay-behind" \xe2\x80\x93 som forblev skjulte i et omr\xc3\xa5de, som blev angrebet af fjendtlige milit\xc3\xa6re styrker, og skulle s\xc3\xa5 begynde at melde om de milit\xc3\xa6re aktiviteter i omr\xc3\xa5det n\xc3\xa5r kamphandlingerne var stilnet af. Derved kunne forsvaret f\xc3\xa5 informationer om, hvad fjenden forberedte af milit\xc3\xa6re operationer, og om hvilke milit\xc3\xa6re formationer, der var p\xc3\xa5 vej mod de danske soldater ved fronten.\n_START_SECTION_\nUddannelse\n_START_PARAGRAPH_\nMed udgangspunkt i SEP\xc2\xb4s opgaver, modsvarede personellet uddannelse og tr\xc3\xa6ning p\xc3\xa5 meget h\xc3\xb8jt plan. Der var optagelsespr\xc3\xb8ve til enheden. I 1980 havde SEP/ELK optagelsespr\xc3\xb8ve af en weekends varighed. SEP/VLK k\xc3\xb8rte b\xc3\xa5de optagelsespr\xc3\xb8ve og patruljekursus, der begge skulle best\xc3\xa5es, og som tilsammen bestod af 10 dages varighed._NEWLINE_Kravene til aspiranten blev \xc3\xb8get yderligere gennem \xc3\xa5rene. SEP/HOK gennemf\xc3\xb8rte frem til nedl\xc3\xa6gningen patruljekursus fordelt over 22 aftener samt 5 weekend \xc3\xb8velser. Fagene var orientering, feltkundskab, patruljetjeneste, pionertjenste og befalingsvirksomhed. Kravene til aspiranten var, at en lang r\xc3\xa6kke forudg\xc3\xa5ende kurser samt en fysisk kontrolpr\xc3\xb8ve skulle best\xc3\xa5es. Herefter fulgte f\xc3\xb8rst den egentlige aspirantuddannelse, med sigte p\xc3\xa5 at indfri og fastholde det n\xc3\xb8dvendige fysiske og faglige h\xc3\xb8je niveau for at kunne tr\xc3\xa6de ind i enheden. Uddannelsen i signaltjenste skulle best\xc3\xa5es, ellers afgik aspiranten fra enheden._NEWLINE_\xc3\x85rligt skulle der afl\xc3\xa6gges test, som skulle sikre at det fysiske og faglige meget h\xc3\xb8je niveau blev opretholdt. Den videre uddannelse inden for SEP bestod af \xc3\xb8velser med danske s\xc3\xa5vel udenlandske styrker. Yderligere videreuddannelse bestod af patruljesanitetstjeneste ( avanceret sanitetstjeneste f.eks at sy ), mulighed for Faldsk\xc3\xa6rms grunduddannelse ved J\xc3\xa6gerkorpset ( fra 1980 ), Fr\xc3\xb8mandskorpset\xc2\xb4s kampsv\xc3\xb8mmerkursus ( fra 1992 ) samt kursus og \xc3\xb8velser ved udenlandske enheder.\n_START_SECTION_\nOpstart og ende\n_START_PARAGRAPH_\nForsvarskommandoen vurderede enhedens koncept og anvendelighed, enheden formeres formelt den 9. april 1959 som Specielle Efterretningspatruljer, i henhold til FKO-direktiv af samme dato._NEWLINE_Specielle Efterretningspatruljer blev nedlagt ved udgangen af 1994. 1/1-1995 blev Patruljekompagniet ved \xc3\x98stre Landkommando oprettet som korpsets fjernopklaringskompagni (LRRP). Patruljekompagniet var fortsat opstillet af hjemmev\xc3\xa6rnet til r\xc3\xa5dighed for h\xc3\xa6ren, og hjemmev\xc3\xa6rnets kapacitet til at udsende fjernopklarings- og efterretningspatruljer var dermed sikret. Med nedl\xc3\xa6ggelsen af \xc3\x98stre Landkommando blev Patruljekompagniet overf\xc3\xb8rt som dispositionsenhed for H\xc3\xa6rens Operative Kommando (HOK). 1/1-2007 skiftede denne enhed navn fra HOK Patruljekompagniet til Hjemmev\xc3\xa6rnets S\xc3\xa6rlig St\xc3\xb8tte og Rekognosceringskompagni (SSR). 9. april 2009 markeredes 50 \xc3\xa5ret for oprettelsen af SEP, blandt andet med en hilsen fra Forsvarschefen.'